बे मैदेर फैनाय जायगायाव सोनाब रायम’ना हाग्रामा बिफाननि रेनजार सुबिम’याल खुनदुआ फोरमायो थांनाय सानसे सिगाङावबो माखासे हाग्रानि मैदेर फालोआ सोनाब रायम’ना रेनजनि हाग्रानिफाय ओंखारबोदोंमोन । दा बे मैदेर फालोआनो गामि- गामि बेरायगासिनो दं । हाग्रानि मैदेरफोरा जानाय आदारनि आंखालाव फैदों नामा होननानै सोंथि खालामनायाव बेबादि बुंथियो दि बेबादि जानाय आदारनि आंखालनि थाखाय फैयाखै । नाथाय बे जायगा सिगां समफोराव मैदेरफोरा थाग्रा जायगाखामोन। मैदेरा गावसिनि सिगांनि थाग्रा जायगाखौ बेबादिनि नागिरना फैफिनो ।बेनि थाखायनो बिसोरबो फैदों। मैदेरखौ हाग्रा फारसे होह’रफिननो हाग्रा बिफाना नाजागासिनो नाथाय मानसिफोरा ज’-ज’ नायबाय थानायनि जाहोनाव होह’रनो हायाखै। आरो दासिमाव मानसिफोरनि जेबो ख’हा खालामथ’याखै होननानै मिथिनाय जादों ।